# Veverica obyčajná

|  |
| --- |
| Veverica obyčajná |
|  |
| Stupeň ohrozenia |
|
 |
| Vedecká klasifikácia |
|  * |  |  |
| --- | --- |
| **Doména** | eukaryoty |
| **Ríša (regnum)** | živočíchy (Animalia) |
| **Kmeň (phylum)** | chordáty (Chordata) |
| **Podkmeň (subphylum)** | stavovce (Vertebrata) |
| **Nadtrieda (superclassis)** | čeľustnatce (Gnathostomata) |
| **Stupeň** | štvornožce (Tetrapoda) |
| **Trieda (classis)** | cicavce (Mammalia) |
| **Podtrieda (subclassis)** | živorodé (Theria) |
| **Nadrad (superordo)** | placentovce (Eutheria) |
| **Rad (ordo)** | hlodavce (Rodentia) |
| **Čeľaď (familia)** | vevericovité (Sciuridae) |
| **Rod (genus)** | veverica (Sciurus) |
| **Druh (species)** | veverica obyčajná (Sciurus vulgaris) |
 |
| Vedecký názov |
| *Sciurus vulgaris* Linnaeus, 1758 |
| Synonymá |
| veverica stromová

---

 |
|  Mapa rozšírenia |
| **Vedecká klasifikácia prevažne podľa tohto článku** |
|

|  |  |
| --- | --- |
|  |  Biologický portál |

 |

**Veverica obyčajná** (iné názvy: **veverica stromová**, **veverica hrdzavá**, nepresne: *veverička obyčajná*; lat. *Sciurus vulgaris*), je cicavec z čeľade vevericovité. Obýva celú Palearktídu. Výskyt na Slovensku bol doložený na 73,1 % územia, chýba len v bezlesných oblastiach a v mäkkých lužných lesoch. Je dobre prispôsobená životu na stromoch.

## Opis

Veverica obyčajná dosahuje dĺžku tela 20 – 27 cm a dĺžku chvosta má 18 cm s hmotnosťou 210 – 410 gramov. Chrbát má červenohnedý, sivočervený, hnedý a v niektorých krajinách až čierny. Brucho má biele a chvost huňatý. V zime majú sivý nádych a ušnice majú výraznejšie štetinky. Aktívna je najmä cez deň. Žije na stromoch, kde vie veľmi dobre šplhať a skákať. Pohybuje sa veľmi šikovne aj po tých najvyšších konároch. Pri skokoch jej pomáha udržiavať rovnováhu dlhý huňatý chvost. Rýchlo sa šplhá, ale rýchlo sa pohybuje aj po zemi.

## Rozšírenie na Slovensku

Zo 429 mapovacích kvadrátov DFS sa celkovo vyskytol v 315 (73,1 % rozlohy Slovenska, do roku 1964 len v 59, 13,7 %) v nadmorských výškach 110 (Číčov) – 1 700 m n. m. (vo Vysokých Tatrách).

## Biotop

Veverica obyčajná žije v lesoch rôzneho druhu. Vyhýba sa len mäkkému lužnému lesu a bezlesným oblastiam. Podmienkou je, aby mala k dispozícii stromy vo veku, kedy už plodia. Okrem lesov obýva parky, cintoríny, záhrady a stromoradia so starými stromami.

## Správanie

Stavia guľaté hniezda z vetvičiek, trávy a machu, obýva aj dutiny stromov a staré hniezda. V zime nehibernuje. Počas tuhej zimy veverice čerpajú zo svojich letných a jesenných potravinových zásob, alebo spia v hniezde a sú málo aktívne. V čase rozmnožovania, od februára do septembra, vykazujú najväčšiu aktivitu. Ročne máva 1 – 2 vrhy s 3 – 5 (8) holými, slepými mláďatami. Gravidita trvá 35 – 42 dní. Oči otvárajú po 4 týždňoch a živia sa materským mliekom približne 6 týždňov, osamostatňujú sa v 8. týždni, ako ročné pohlavne dospievajú a žijú priemerne 5 – 6 rokov. Schopnosť lúskať orechy a šišky je vrodená, ale cvičením sa zdokonaľuje. Pomocou dlhých ostrých pazúrov sa dokáže dokonale šplhať po kmeňoch stromov. Kvôli svojej malej hmotnosti dokáže liezť aj na vysoké, tenké vetvičky.

## Potrava

Zbiera semená, púčiky, kôru a lyko ihličnatých a listnatých stromov, bobule, huby, machy a lišajníky. Konzumuje aj živočíšnu potravu, hmyz, húsenice, článkonožce a vajcia (škrupiny z vajec kvôli vápniku). V čase dostatku potravy si robí zásoby semien aj iných plodov v dutinách stromov.

## Galéria

* Hrdzavá forma
* Tmavá forma
* Stavia si guľaté hniezda na stromoch
* Mláďa
* Mláďa vo veku niekoľkých týždňov
* Mláďa pri vchode do stromovej dutiny, vyzýva ostatné do hry
* Kosti veverice
* Typické pobytové znaky – zvyšky po konzumácii
* Stopy v snehu

## Referencie

## Iné projekty

CommonsWikidruhy* Commons ponúka multimediálne súbory na tému **Veverica obyčajná Wikidruhy ponúkajú informácie na tému **Veverica obyčajná**

## Zdroj

* Sciurus vulgaris. 2006 IUCN Red List of Threatened Species. prístup 19. 10. 2011.